**GODIŠNJAK ZAŠTITE SPOMENIKA KULTURE HRVATSKE**

**RECENZIJA RUKOPISA**

**PODACI O RECENZENTU:**

znanstveno zvanje, ime i prezime:

matična ustanova i adresa:

tel.:

**PODACI O RECENZIRANOM DJELU:**

Naslov:

Opseg:

Datum recenziranja:

Je li članak prikladan za objavljivanje u časopisu?

Članak se kategorizira kao:

**Komentar:**

Potrebno je odgovoriti na pitanja: Odgovara li naslov sadržaju članka? Donosi li članak nove spoznaje o građi o kojoj je riječ? Je li tema jasno izložena? Je li članak primjereno strukturiran? Je li članak koncizan ili je nepotrebno opširan i opterećen suvišnim podacima? Je li ilustrativni materijal nov i do sada neobjavljen? Donosi li sažetak sve važne podatke potrebne za razumijevanje sadržaja članka (opći prikaz teme, metodologiju rada, rezultate i zaključak)?

Potrebno je upozoriti na nedostatke u članku, te napisati prijedloge o nužnim nadopunama ili izmjenama.

**Recenzent za autora ostaje anoniman.**

**VRSTA DJELA PREMA KATEGORIZACIJI:**

**a) Izvorni znanstveni rad** ***(originalni znanstveni doprinos***) je članak čiji znanstveni doprinos može biti istraživačke i/ili teorijske naravi. Prvi sadrži neobjavljene rezultate izvornih znanstvenih istraživanja u cjelovitom obliku odnosno uključuje metodološku, analitičku i interpretativnu razinu teksta te znanstvenu argumentiranost i vjerodostojnost. Drugi sadrži sustavne kritičke preglede i meta-analize pri čemu se izvornost doprinosa određuje s obzirom na fokus, širinu, argumentiranost rasprave i odnos prema suvremenoj obrađenosti teme. Kod radova s naglašeno prirodoslovnim ili tehničkim aspektima ovi su članci napisani tako da se na temelju danih informacija može ponoviti eksperiment i postići opisane rezultate, odnosno autorova zapažanja, teorijske izvode ili mjerenja.

**b) Prethodno priopćenje *(prvi rezultati istraživanja)***je znanstveni članak koji sadrži neobjavljene preliminarne rezultate znanstvenog istraživanja koje je u tijeku ili teorijski postavljen problem i okosnice argumentacije, ali bez cjelovite razrade. Sadrži jedan ili više novih znanstvenih podataka, ali bez dovoljno pojedinosti koje bi omogućavale provjeru kao kod izvornih znanstvenih članaka. Kod radova s naglašeno prirodoslovnim ili tehničkim aspektima u prethodnom priopćenju se mogu dati rezultati eksperimentalnih istraživanja, ili istraživanja u tijeku, čiji rezultati zbog aktualnosti zahtijevaju brzo objavljivanje.

**c) Pregledni rad *(stanje i tendencije u znanosti ili struci)*** je znanstveni članak koji sadrži prikaz stanja i tendencija razvoja jednog znanstvenog područja, teorijskog problema, istraživačke teme, tehnologije ili primjena. Radovi iz ove kategorije preglednog su karaktera s kritičkim osvrtom i ocjenom. Citirana literatura mora biti dovoljno cjelovita tako da omogućuje dobar uvid i uključivanje u prikazano područje.

**d) Stručni rad *(tuđa znanja, primjena znanja)*** donosi korisne priloge iz područja struke kao što je dokumentacija građe (bez teorijske metodološke i analitičke obrade), korištenje već objavljenih rezultata znanstvenog istraživanja s fokusom na primjenu u praksi ili na njihovo širenje (obrazovna svrha) ili sažet i kritičan pregled odabrane aktualne teme. Od znanstvenoga se razlikuje prvenstveno u tomu što ne donosi originalne rezultate istraživanja nego rabi već objavljene rezultate koje sistematizira i objašnjava. Kod radova s naglašeno prirodoslovnim ili tehničkim aspektima može sadržavati prikaz originalnog rješenja nekog uređaja, sklopa ili instrumenta, prikaz značajnih praktičnih izvedbi i sl. Stručni radovi svojom razumljivošću moraju biti dostupni širokom, ne usko specijaliziranom, čitateljskom profilu.